KISKŐRÖS VÁROS KÉPVISELŐ-TESTÜLETE
IPARI, MEZŐGAZDASÁGI ÉS KLÍMAPOLITIKAI BIZOTTSÁGA
5-2/2026. sz. Ipari, Mezőgazdasági és Klímapolitikai Bizottsági ülés

J E G Y Z Ő K Ö N Y V


Készült:	Kiskőrös Város Képviselő-testülete Ipari, Mezőgazdasági és Klímapolitikai Bizottsága 2026. február 16. napján (hétfő) 14,00 órai kezdettel megtartott üléséről

Az ülés helye: Kiskőrösi Polgármesteri Hivatal (Kiskőrös, Petőfi Sándor tér 1.) 
	Díszterem

Jelen vannak:
Pohankovics András	a bizottság elnöke
Kudron Tamás	a bizottság tagja
Domonyi László	polgármester
Gmoser István	alpolgármester
dr. Turán Csaba	jegyző
dr. Nagy Gabriella	aljegyző
Molnár Éva 	pénzügyi osztályvezető
Aszódiné Nedró Éva	közigazgatási osztályvezető
Kovács Enikő	KUNSÁG-MÉDIA Nonprofit Kft. ügyvezető
Paluskáné Opauszki Ilona	Kulturális, Turisztikai és Sport Bizottság ref.
Lucza Alexandra	Ügyrendi és Összeférhetetlenségi Bizottság ref.
Losoncziné Romfa Erika	Társadalompolitikai Bizottság referense
Kőhegyiné Seres Anita	Pénzügyi Bizottság referense
Kutyifa Sándorné Sinkovicz Csilla	jegyzőkönyvvezető, vagyongazdálkodási
	referens

Nem jelent meg:
Kis Zsoltné	a bizottság tagja
Kissné Aszódi Daniella	a bizottság elnöke


Kulturális, Turisztikai és Sport Bizottság
Szedmák Tamás		a bizottság elnöke
Szabó Adrián			a bizottság tagja
Fodor Tamás			a bizottság tagja

Ügyrendi és Összeférhetetlenségi Bizottság
Ba Edit				a bizottság elnöke
Kecskeméti János	a bizottság tagja
Rideg László			a bizottság tagja

Társadalompolitikai Bizottság
Filus Tibor	a bizottság tagja
Aszódi János			a bizottság tagja

Pénzügyi Bizottság 
Pethő Attila			a bizottság elnöke
Barkóczi László		a bizottság tagja
Dénes István			a bizottság tagja

Az Ipari, Mezőgazdasági és Klímapolitikai Bizottság a Társadalompolitikai Bizottság, a Kulturális, Turisztikai és Sport Bizottság, az Ügyrendi és Összeférhetetlenségi Bizottság, valamint a Pénzügyi Bizottság együttes ülést tartott. 
Az együttes ülést a résztvevő bizottságok által kijelölt elnök, Pethő Attila a Pénzügyi Bizottság elnöke vezette le.
Pethő Attila levezető elnök köszöntötte az együttes bizottsági ülésen megjelenteket, megállapította, hogy az összes résztvevő bizottság határozatképes, és megnyitotta az ülést. Ezt követően ismertette a napirendi javaslatot, amelyet az Ipari, Mezőgazdasági és Klímapolitikai Bizottság 2 egyhangú „igen” szavazattal az alábbiak szerint fogadott el:

NAPIREND:
1. A 2026. február 18.-i Képviselő-testületi ülés előterjesztéseinek véleményezése


1.

Molnár Éva pénzügyi osztályvezető ismertette a
· Középtávú tervezés
· Kiskőrös Város 2026. évi költségvetése
· Kőrösszolg Nonprofit Kft.-vel megkötött támogatási szerződések felülvizsgálata, eszköz selejtezése
· Tulajdonosi hatáskörök gyakorlása a Kunság-Média Nonprofit Kft.-nél tárgyú előterjesztéseket.

Kiskőrös Város 2026. évi költségvetésének ismertetése során Molnár Éva osztályvezető kifejtette a költségvetési rendelet mellékletében foglalt tételeket, melynek során elmondta, hogy az Országgyűlés a naptári év kezdetéig elfogadta a központi költségvetésről szóló törvényt, ezért a jegyző által előkészített költségvetési rendelet-tervezetet a polgármester február 15-éig kell, hogy benyújtsa a Képviselő-testületnek. A költségvetési rendelet-tervezet szerkezetében megegyezik a 2025. évivel, hiány nem tervezhető, és egyensúly szükséges mind működési, mind felhalmozási területen. Az előző évhez képest az állami támogatás összege 224,4 millió Ft-tal több, ennek oka, hogy minden feladatellátás vonatkozásában béremelések végrehajtása történt jogszabályi változások alapján. 2026. január 1-től ismét emelkedett a minimálbér és a garantált bérminimum is, ez valamennyi dolgozót érintett az Egészségügyi, Gyermekjóléti és Szociális Intézmény esetében, illetve a Kiskőrösi Óvodák pedagógus szakképesítéssel nem rendelkező nevelő munkát közvetlenül segítőknél. A kulturális és szociális területen dolgozók 15%-os, a pedagógusok átlagos 10%-os béremelésben részesültek, a polgármesteri hivatalban dolgozók esetében is hajtottak végre béremelést, itt nem%-os mértéket határoztak meg, hanem egy keretösszeget adtak. Egyeztető tárgyalások keretén belül kerültek pontosításra az intézményi előirányzatok.
A Homokhátsági Regionális Hulladékgazdálkodási Vagyonkezelő és Közszolgáltató Zrt. üzletrész értékesítés bevétele nyújt fedezetet a Gyógyfürdő vétel összegére.
Az iparűzési adó 1 milliárd Ft-ban, a magánszemélyek kommunális adója 90 millió Ft-ban, az idegenforgalmi adó 7 millió Ft-ban került beépítésre.
A lakosságszám csökkenése miatt és az iparűzési adó növekedése miatt évről évre nő a Város egy lakosra jutó iparűzési adó-erő-képessége, ennek függvénye a szolidaritási hozzájárulás mértéke, amely 76,6 millió Ft-tal 425,3 millió Ft-ra nőtt 2025. évhez képest.
A gyermekétkeztetés feladataihoz 12,5 millió Ft többlet előirányzat biztosítása szükséges a 2026. évben.
Céltartalékok összegeinek tervezése a 7. mellékletben felsorolt célokhoz történt, 100 millió Ft Gyógyfürdő vétel 2. részlethez, illetve 30 millió Ft pályázati önerő, bevételkiesések fedezete, az 5. melléklet 1-31. címek kiadásaihoz tartalék.

Kérdés, hozzászólás Kiskőrös Város 2026. évi költségvetése tárgyú előterjesztés tárgyalása során hangzott el, ezt követően további kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

7/2026. (II.16.) IMK. Biz. hat.

HATÁROZAT

Kiskőrös Város Képviselő-testülete Ipari, Mezőgazdasági és Klímapolitikai Bizottsága 
· Középtávú tervezés
· Kiskőrös Város 2026. évi költségvetése
· Kőrösszolg Nonprofit Kft.-vel megkötött támogatási szerződések felülvizsgálata, eszköz selejtezése
· Tulajdonosi hatáskörök gyakorlása a Kunság-Média Nonprofit Kft.-nél tárgyú előterjesztést a Képviselő-testületnek elfogadásra javasolja.

Felelős: a bizottság elnöke
Határidő: értelemszerűen


Kovács Enikő a KUNSÁG-MÉDIA Nonprofit Kft. ügyvezetője ismertette a
· Beszámoló a város 2025. évi közművelődési és kulturális életében végzett tevékenységéről
· A Petőfi Sándor Művelődési Központ 2026. évi szolgáltatási terve és munkaterve tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

8/2026. (II.16.) IMK. Biz. hat.

HATÁROZAT

Kiskőrös Város Képviselő-testülete Ipari, Mezőgazdasági és Klímapolitikai Bizottsága a
· Beszámoló a város 2025. évi közművelődési és kulturális életében végzett tevékenységéről
· A Petőfi Sándor Művelődési Központ 2026. évi szolgáltatási terve és munkaterve tárgyú előterjesztést a Képviselő-testületnek elfogadásra javasolja.

Felelős: a bizottság elnöke
Határidő: értelemszerűen


Dr. Nagy Gabriella aljegyző ismertette 
· A 2026/2027-es óvodai nevelési év beiratkozási rendjének és az óvodai felvételi körzeteknek a meghatározása
· Sárkány József emléktábla elhelyezése
· Forrás biztosítása a KEHOP_PLUSZ-2.2.1-25 kódszámú, Zöld-kék infrastruktúra fejlesztések településeken (ERFA) című felhíváshoz kapcsolódó támogatási kérelem előkészítési feladatainak ellátásához tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

9/2026. (II.16.) IMK. Biz. hat.

HATÁROZAT

Kiskőrös Város Képviselő-testülete Ipari, Mezőgazdasági és Klímapolitikai Bizottsága 
· A 2026/2027-es óvodai nevelési év beiratkozási rendjének és az óvodai felvételi körzeteknek a meghatározása
· Sárkány József emléktábla elhelyezése
· Forrás biztosítása a KEHOP_PLUSZ-2.2.1-25 kódszámú, Zöld-kék infrastruktúra fejlesztések településeken (ERFA) című felhíváshoz kapcsolódó támogatási kérelem előkészítési feladatainak ellátásához tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke
Határidő: értelemszerűen

Dr. Turán Csaba jegyző ismertette
· A Polgármester 2026. évi szabadság ütemtervének jóváhagyása
· Igazgatási szünet elrendelése a Kiskőrösi Polgármesteri Hivatalban tárgyú előterjesztéseket.

Kérdés, hozzászólás nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

8/2026. (II.16.) IMK. Biz. hat.

HATÁROZAT

Kiskőrös Város Képviselő-testülete Ipari, Mezőgazdasági és Klímapolitikai Bizottsága
· A Polgármester 2026. évi szabadság ütemtervének jóváhagyása
· Igazgatási szünet elrendelése a Kiskőrösi Polgármesteri Hivatalban tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke
Határidő: értelemszerűen


Kutyifa Sándorné Sinkovicz Csilla vagyongazdálkodási referens ismertette az
· Gyógyfürdő üzletág adásvétele
· A 0423/38 hrsz-on nyilvántartott, legelő művelési ágban lévő ingatlan önkormányzati tulajdonrészének értékesítése Milánkovics Dusán részére
· A Kiskőrös 0511/5 hrsz-ú ingatlan tulajdonjog átruházása adásvétel útján Győr Levente és Győr Eszter részére tárgyú előterjesztéseket.

Kudron Tamás jelezte, hogy a „Gyógyfürdő üzletág adásvétele” tárgyú előterjesztésről történő döntéshozatalnál, személyes érintettsége miatt kéri a szavazásból való kizárását, melyet a Bizottság elnöke elfogadott. Tekintettel arra, hogy a bizottsági ülésen 2 bizottsági tag volt jelen a „Gyógyfürdő üzletág adásvétele” tárgyú előterjesztésről a Bizottság határozatképtelenség miatt nem döntött.

Kérdés, hozzászólás a fentieken túl nem volt. Az előterjesztések tárgyalását követően a Bizottság 2 egyhangú „igen” szavazattal az alábbi határozatot hozta:

10/2026. (II.16.) IMK. Biz. hat.

HATÁROZAT

Kiskőrös Város Képviselő-testülete Ipari, Mezőgazdasági és Klímapolitikai Bizottsága
· A 0423/38 hrsz-on nyilvántartott, legelő művelési ágban lévő ingatlan önkormányzati tulajdonrészének értékesítése Milánkovics Dusán részére
· A Kiskőrös 0511/5 hrsz-ú ingatlan tulajdonjog átruházása adásvétel útján Győr Levente és Győr Eszter részére tárgyú előterjesztéseket a Képviselő-testületnek elfogadásra javasolja.

Felelős: a bizottság elnöke
Határidő: értelemszerűen

További kérdés, hozzászólás nem hangzott el, a levezető elnök a nyilvános ülést 16,00 perckor bezárta.

Kmf.

